Kan dit waar wees dat muskiete bloed by sekere mense soek? Hoekom soek hulle juis jou bloed? Volgens navorsing het muskiete sekere teikens waarvan hulle baie hou.
Jy is dalk een van daardie persone wat tydens`n somers-aand-braai gedurig Tabard moet aansmeer om muskiet-byte tot `n minimum te beperk. Dit help nie altyd nie, want hulle byt sommer deur jou klere ook. Dit is sommer irriterend. Jy wil net lekker kuier maar vang jouself elke tweede minute besig om te krap waar dit nou actually regtig jeuk.
Hoekom is dit so dat muskiete net sekere mense byt?
Volgens die Daily Mail het dit te doen met `n mens se chemikalië wat vervaardig word wanneer jy sweet. Daar is ook blykbaar gevind dat dié wat bier drink ook `n muskiet se gunsteling prooi word.
Studies wys dat daar 20% mense is wat geneig is om muskiete aan te lok teenoor die res van die populasie. En wat veroorsaak daardie aangetrokkenheid vra jy? Dit word genoem: melksure.
Melksuur is `n chemikalië wat jou liggaam deur die dag produseer wat dan later deur jou vel uit-gesweet word. Muskiete jaag hierdie chemikalië na deur hulle reseptore te gebruik en byt dan sommer terwyl jy nog geen benul het van die insek op jou liggaam nie.
Navorsing het ook bevind dat mense wat in die O bloedgroep val ook `n groter kans het om deur muskiete geteiken te word.
Daar is immers goeie nuus. Wetenskaplikes sê jy kan muskietbyte verhoed deur gereeld te stort. Om die sweet van jou lyf af te was kan jou glo bietjie van die monsters wat daardie aaklige geluid maak, red.
So, stort voor jou volgende braai, steek `n Citronella-kers aan en smeer maar genoeg insekweerder. Hopelik sal hulle jou bietjie uitlos.
As jy nie deel is van muskiete se teikengroep nie: Good for you!
Word jy gereeld deur muskiete gebyt?